X noorte laulu- ja tantsupidu
X noorte laulu- ja tantsupidu oli 29. juunist 1. juulini 2007 toimunud pidustus, mis kätkes ühte laulupeo kontserti, kolme tantsupeo etendust, õpilastööde näitust "Õuepuu" ja rahvamuusikute õpikodasid. Peo teema oli "Ilmapuu lävel". Nii laulu- kui ka tantsupeo lavastas Margus Kasterpalu. Kokku osales peol üle 35 000 laulja, tantsija ja pillimängija. Peo korraldas Eesti Laulu- ja Tantsupeo Sihtasutus.